નવી દિલ્હી, તા. 12: જમ્મુ કાશ્મીર અને હરિયાણા બાદ બુધવારે પૂર્વોત્તરના મોટાભાગનાં રાજ્યોમાં ભૂકંપના તીવ્ર આંચકા અનુભવાયા હતા. બિહાર, પશ્ચિમ બંગાળ, આસામ, નાગાલેન્ડ, મણિપુર, અરુણાચલ પ્રદેશ અને સિક્કિમમાં ભૂકંપ બાદ લોકોમાં દહેશત ફેલાઇ હતી અને ઘરની બહાર દોડી આવ્યા હતા. આસામમાં ધરતીકંપની તીવ્રતા 5.5ની માપવામાં આવી હતી. હવામાન વિભાગના કહેવા પ્રમાણે 10.22 વાગ્યા આસપાસ 15 સેકન્ડ સુધી ભૂકંપના આંચકા આવ્યા હતા. જો કે આ ઘટનામાં જાનહાનીનો કોઈ બનાવ બન્યો નથી.